Ramón Rey Baltar

Ramón Rey Baltar, nado en Padrón o 5 de abril de 1882 e finado en Gerli (Arxentina) o 3 de xullo de 1969, foi un médico, escritor e xornalista galego.

 Traxectoria 
Fillo de Manuel Rey Gosende. Logo de estudar na escola de José María Vidal Cepeda fixo Medicina na Universidade de Santiago de Compostela, licenciándose en xuño de 1904. Como médico exerceu en Padrón, sendo cesado en 1910 por motivos políticos. En 1912 ingresou como médico da Mariña. En 1914 emigrou a Arxentina, e dirixiu varias institucións médicas en Buenos Aires.

Fundou do xornal El Barbero Municipal de Rianxo, onde Alfonso Daniel Rodríguez Castelao comezou a súa traxectoria pública, tamén foi director do xornal bonaerense A Nosa Terra e presidiu a Irmandade Galega de Bos Aires. Publicou o libro de versos A gaita a falare. Lembranzas e maldicións (1939), texto precursor da poesía civil.

O seu irmán Andrés Rey Baltar foi fusilado polos franquistas ao comezo da Guerra civil española.

 Véxase tamén 
 Bibliografía 








 Ligazóns externas 
 Biografía na Enciclopedia da Emigración Galega
 Biografía de Ramón Rey Baltar

Categoría:Escritores de Galicia en lingua galega
Categoría:Poetas de Galicia
Categoría:Galegos da Arxentina
Categoría:Médicos de Padrón
Categoría:Nados en Padrón
Categoría:Nados en 1882
Categoría:Finados en 1969
Categoría:Médicos da Arxentina